ตลาดหุ้นยุโรปเปิดตลาดแดนบวก ขานรับราคาน้ำมันดีดตัว
ตลาดหุ้นยุโรปเปิดตลาดวันนี้ปรับตัวสูงขึ้น ภายหลังจากที่ราคาน้ำมันกลับมาดีดตัวขึ้น นอกจากนี้ ยังมีกระแสคาดการณ์เกี่ยวกับการใช้มาตรการกระตุ้นเศรษฐกิจของธนาคารกลางต่างๆ
25 ม.ค. 2559

ผู้สื่อข่าวรายงานว่า ตลาดหุ้นยุโรปเปิดตลาดวันนี้ปรับตัวสูงขึ้น ภายหลังจากที่ราคาน้ำมันกลับมาดีดตัวขึ้น นอกจากนี้ ยังมีกระแสคาดการณ์เกี่ยวกับการใช้มาตรการกระตุ้นเศรษฐกิจของธนาคารกลางต่างๆ
โดยดัชนี Stoxx Europe 600 เปิดบวก 0.4% แตะ 339.58 จุด
ขณะที่ดัชนี CAC-40 ตลาดหุ้นฝรั่งเศสเปิดวันนี้ที่ 4,365.15 จุด เพิ่มขึ้น 28.46 จุด, +0.66% และดัชนี DAX ตลาดหุ้นเยอรมันเปิดวันนี้ที่ 9,790.44 จุด เพิ่มขึ้น 25.56 จุด, +0.26%
ส่วนสัญญาน้ำมันดิบเวสต์เท็กซัส (WTI) ตลาดนิวยอร์กพุ่งขึ้นแข็งแกร่งเมื่อวันศุกร์ที่ผ่านมา โดยได้รับแรงหนุนจากการส่งสัญญาณผ่อนคลายนโยบายของธนาคารกลางยุโรป (ECB) และสภาพอากาศที่หนาวจัดในสหรัฐและยุโรป
สัญญาน้ำมันดิบ WTI ส่งมอบเดือนมี.ค. ปรับตัวขึ้น 2.66 ดอลลาร์ หรือ 9% ปิดที่ 32.19 ดอลลาร์/บาร์เรล